Nr. / 2025 Municipiul Baia Mare

Nr. / 2025 Asociația Főtér Fesztivál

ACORD DE COOPERARE ÎNCHEIAT ÎN BAZA H.C.L. NR. /2025

aNEXA 1 LA h.c.l. NR. / 2025

I. Părţile

1. Între,

Municipiul Baia Mare, str. Gh. Şincai nr. 37, Baia Mare, judeţ Maramureş, telefon 0262/211001, fax 0262/212332, cod fiscal 3627692, cont RO61 TREZ 24A6 7500 0591 100X deschis la Trezoreria Baia Mare, reprezentată prin Ioan Doru Dăncuș, având funcţia de Primar

Și

**Asociația Főtér Fesztivál** cu sediul în localitatea Baia Mare, str. Minerilor, nr. 7, județul Maramureș, înregistrată în Registrul persoanelor juridice prin Încheierea civilă nr. 71 din 13.05.2010 a Judecătoriei Baia Mare, codul fiscal nr. 26935489 din 17.05.2010, având contul nr. RO13 BTRL RONC RT0C S764 8001 deschis la Banca Transilvania, reprezentată de Balogh-Duna Jessica, având funcţia de Preşedinte

s-a convenit încheierea prezentului Acord de cooperare, cu respectarea următoarelor clauze:

II. Obiectul acordului

**Art. 2** Obiectul prezentului acord îl constituie cooperarea între părţi în vederea organizării în comun a evenimentului ”Főtér Fesztivál – Zilele Maghiare Băimărene”, ediție aniversară – 20 de ani, care se va desfășura în Baia Mare, în perioada 1 - 7 septembrie 2025.

**III. Durata acordului**

**Art. 3** Prezentul acord intră în vigoare la data semnării lui de către părți şi se sfârşeşte până cel târziu la data de 15 decembrie 2025.

IV. Obligaţiile părţilor

Art. 4 Municipiul Baia Mare se obligă:

a) să colaboreze cu Asociaţia Főtér Fesztivál, sprijinind derularea în bune condiţii a evenimentului menţionat la Art. 2, pe toată durata prezentului Acord de cooperare;

b) să asigure contribuția financiară în cadrul acordului de cooperare în sumă de 50.000 lei, în vederea organizării în comun a evenimentului ”Főtér Fesztivál – Zilele Maghiare Băimărene”, ediție aniversară – 20 de ani, care se va desfășura în Baia Mare, în perioada 1 - 7 septembrie 2025;

c) suma de 50.000 lei, reprezentând contribuţia Municipiului Baia Mare, va acoperi următoarele categorii de cheltuieli necesare pentru desfășurarea evenimentului, astfel:

**Prestări servicii efectuate de terți:**

- Închirieri de echipamente/aparatură

- Comunicare și promovare

- Cheltuieli pentru prestări de servicii fără caracter de continuitate: servicii foto și video

d) suma se acordă în baza documentelor justificative neînsoțite de dovada plății (chitanțe, ordine de plată, etc). Ulterior încasării sumelor aferente decontului, Asociația va prezenta Municipiului Baia Mare dovada plății aferentă cheltuielilor angajate în cadrul evenimentului, în maxim 15 zile calendaristice de la data virării sumei în contul asociației;

**Art. 5** **Asociaţia Culturală Főtér Fesztivál se obligă**:

a) să organizeze evenimentul ”Főtér Fesztivál – Zilele Maghiare Băimărene” în perioada 1 - 7 septembrie 2025

b) să contribuie financiar cu cel puțin 10% din valoarea totală a proiectului.

c) să asigure coordonarea generală a evenimentului, conceperea și implementarea programului cultural și artistic, mobilizarea voluntarilor, gestionarea comunicării și promovării evenimentului, precum și atragerea de parteneri și sponsori;

d) să asigure prezența artiștilor invitați la eveniment și să pună la dispoziție infrastructura proprie (echipamente tehnice de bază, materiale promoționale, resurse logistice), precum și echipamentele achiziționate de-a lungul anilor: mese, scaune, corturi și alte materiale necesare desfășurării evenimentului și să asigure cazarea și masa invitaților;

e) să respecte categoriile de cheltuieli care reprezintă contribuţia Municipiului Baia Mare, conform bugetului prezentat;

f) să promoveze în toate materialele de promovare Municipiul Baia Mare ca partener al evenimentului, respectând regulile din Manualul de Identitate Vizuală al Municipiului Baia Mare. Înainte de promovare, toate materialele vor fi trimise Municipiului Baia Mare pentru aprobare.

g ) în maxim 30 de zile calendaristice de la finalizarea evenimentuluisă prezinte Municipiului Baia Mare un raport financiar aferent atât contribuției financiare a Municipiului Baia Mare, cât și contribuției proprii, care va avea ca anexă documentele justificative (facturi), neînsoțite de dovada plății (chitanțe, ordine de plată, etc), precum şi un raport narativ privind desfăşurarea acestuia.În termen de 15 zile calendaristice de la data efectuării plății de către Municipiul Baia Mare, Asociația este obligată să depună documentele justificative care să ateste dovada plății.

h) să comunice Municipiului Baia Mare orice eveniment intervenit în derularea festivalului desfăşurat conform prezentului acord;

i) să răspundă de securitatea şi siguranţa tuturor participanţilor, pe parcursul desfăşurării evenimentului care face obiectul prezentului acord;

j) să prezinte la solicitarea Municipiului Baia Mare alte documente și informații referitoare la desfășurarea evenimentului.

Modul de decontare:

* Se vor respecta prevederile OUG nr. 120/2021 privind administrarea, funcţionarea şi implementarea sistemului naţional privind factura electronică RO e-Factura şi factura electronică în România, precum şi pentru completarea Ordonanţei Guvernului nr. 78/2000 privind omologarea, eliberarea cărţii de identitate a vehiculului şi certificarea autenticităţii vehiculelor rutiere în vederea introducerii pe piaţă, punerii la dispoziţie pe piaţă, înmatriculării sau înregistrării în România, precum şi supravegherea pieţei pentru acestea, cu modificările și completările ulterioare.
* orice plată mai mare de 5.000 lei se efectuează numai prin instrumente de plată fără numerar, respectiv ordin de plată;
* sunt interzise plăţile fragmentate în numerar către furnizorii de bunuri şi servicii pentru facturile a căror valoare este mai mare de 5.000 lei;
* documentele - suport pentru plăţile prin bancă sunt: factura fiscală și ordinele de plată, care să confirme realizarea serviciilor sau primirea bunurilor care fac obiectul plăţii;
* documentele - suport în cazul plăţilor prin casă sunt: factura fiscală însoţită de chitanţă sau de bon fiscal şi care să confirme realizarea serviciilor sau primirea bunurilor care fac obiectul plăţii;
* în cazul efectuării plăţii prin ordin de plată, se va ataşa o copie a acestuia. Ordinele de plată trebuie să fie însoțite de extrase de cont, care atestă efectuarea operațiunii bancare.
* atât pentru cheltuielile acoperite din contribuţia Municipiului Baia Mare, cât şi pentru cheltuielile acoperite din contribuţie proprie nu se acceptă decontarea acestora pe bază de bon fiscal, ci numai pe bază de factură însoţită de bon fiscal, chitanţă sau ordin de plată.
* facturile şi chitanţele emise de către furnizori trebuie să poarte numele şi datele de identificare ale Asociaţiei Főtér Fesztivál şi să fie în legătură cu evenimentul care face obiectul prezentului Acord de cooperare;
* se vor accepta la decont doar facturi emise începând cu data intrării în vigoare a prezentului Acord de cooperare;
* documentele justificative în baza cărora se va face decontarea vor fi prezentate în copie; pe fiecare document în parte se va face menţiunea **“În conformitate cu originalul. Această cheltuială nu a fost şi nu va fi decontată la un alt partener/finanțator.**”, menţiune urmată de semnătura reprezentantului legal al Asociaţiei Főtér Fesztivál şi ştampilă;

V. Forţa majoră

**Art. 6** Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea acordului şi care împiedică părţile să execute total sau parţial obligaţiile asumate.

VI. Încetarea acordului

Art. 7 Prezentul acord poate înceta în următoarele situaţii:

a) prin acordul scris şi semnat al ambelor părţi;

b) când realizarea obiectului acordului este evident imposibilă prin intervenţia unui act de autoritate;

c) la expirarea termenului acordului pentru care a fost încheiat;

d) în cazuri excepţionale şi temeinic dovedite, inclusiv cazurile de forţă majoră, Municipiul Baia Mare poate decide să rezilieze Acordul printr-o notificare scrisă;

e) în cazul nerespectării de cătreAsociaţia Culturală Főtér Fesztivál a prevederilor prezentului Acord, Municipiul Baia Mare poate dispune rezilierea Acordului.

VII. Litigii

**Art. 8** Litigiile care se vor naşte din prezentul acord sau în legătură cu prezentul acord, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă, în caz contrar, competenţa de soluţionare revenind instanţelor judecătoreşti.

VIII. Dispoziţii finale

Art. 9 Prezentul acord intră în vigoare la data semnării sale de către părţi.

Prezentul acord s-a încheiat şi semnat în 2 exemplare originale, de egală valoare juridică, câte un exemplar pentru fiecare parte.

**MUNICIPIUL BAIA MARE ASOCIAŢIA CULTURALĂ**

**FŐTÉR FESZTIVÁL**

|  |  |
| --- | --- |
| Primar  Ioan Doru Dăncuș | Președinte  Balogh - Duna Jessica |
| Direcţia Economică Director executiv,  Ec.Carmen Pop |  |
| Direcția Juridică  Director executiv,  Nicoleta Mitre |  |
| Direcția Comunicare și Relații Publice  Director executiv,  Mihai Cosmin Mesaroș |  |
| Serviciul Parteneriate Civice  Șef serviciu,  Jur. Livia Lenghel |  |